Alice Munro

Alice Ann Munro (o.s. Laidlaw, s. 10. heinäkuuta 1931 Wingham, Ontario, Kanada) on kanadalainen kirjailija, joka tunnetaan erityisesti novelleistaan. Hänelle myönnettiin Nobelin kirjallisuuspalkinto vuonna 2013. Munron suomennettuja novellikokoelmia ovat muun muassa Hyvän naisen rakkaus (1998) ja Karkulainen (2004).

Munro on saanut lukuisia palkintoja, kuten kolme Kanadan kenraalikuvernöörin kirjallisuuspalkintoa (vuosina 1968, 1978, 1986) sekä kaksi Giller-palkintoa vuosina 1998 ja 2004. Hän on lisäksi vuoden 1986 Marian Engel -palkittu. Kanadan Royal Society myönsi hänelle vuonna 1993 Lorne Pierce Medalin. Vuonna 1992 Munro kutsuttiin Yhdysvaltain taide- ja kirjallisuusakatemian ulkomaalaiskunniajäseneksi. Munro sai tuotannosta myönnettävän kansainvälisen Booker -palkinnon vuonna 2009.

Munron ensimmäinen novellikokoelma ilmestyi 1968. Hänen tyttärensä Sheila on julkaissut lapsuudestaan muistelmateoksen Lives of Mothers and Daughters: Growing Up With Alice Munro, jossa keskeisessä osassa on Alice Munro. Munro on julkaissut novelleistaan lukuisia kokoelmia, ja lisäksi niitä on ilmestynyt muun muassa lehdissä The New Yorker, The Atlantic Monthly, Grand Street, Mademoiselle ja The Paris Review. Suomeksi Munron tuotantoa on julkaistu Tammen Keltaisessa kirjastossa Kristiina Rikmanin suomennoksina. 

Sarah Polleyn ohjaama elokuva Away from Her (2006) pohjautuu Munron novelliin ”The Bear Came over the Mountain” (suom. ”Karhu tuli vuoren takaa”).

Munro on vetäytyvä ja esiintyy harvoin julkisuudessa. Hän on sanonut, että vuonna 2012 ilmestynyt teos Kallis elämä jää hänen viimeisekseen.

Teokset 
 Dance of the Happy Shades, 1968
 Lives of Girls and Women, 1971
 Something I’ve Been Meaning to Tell You, 1974
 
 
 
 
 
 Selected Stories, 1996
 
 
 No Love Lost, 2003
 Vintage Munro, 2004
 
 
 
 
 Lying Under the Apple Tree: New Selected Stories (2014)

Lähteet

Aiheesta muualla 

 Alice Munro Kirjasampo.fi-sivustolla
 Alice Munro NobelPrize.org 

Kanadalaiset kirjailijat
Novellikirjailijat
Nobelin kirjallisuuspalkinnon saajat
Vuonna 1931 syntyneet
Elävät henkilöt
Seulonnan keskeiset artikkelit